Annie Jump Cannon
Store norske leksikon,Realfag,Astronomi,Astronomi,Personer innen astronomi
Annie Jump Cannon var en amerikansk astronom som er kjent for å ha utarbeidet den såkalte harvardklassifikasjonen av stjerners fargespektrum. Dagens spektralklasser for stjerner er basert på hennes arbeid, som igjen bygget på arbeidet til den skotsk-amerikanske astronomen Williamina Fleming (1857–1911).
Cannon jobbet som assistent ved Harvard-observatoriet fra 1896 under Edward Pickering. Hun tok over som leder for billedarkivet etter Williamina Fleming da hun døde i 1911.I løpet av de 45 årene hun arbeidet med det fotografiske materialet, klassifiserte hun spektre for over 395 000 stjerner over hele himmelen. 225 300 av stjernene hun klassifiserte ble presentert i Henry Draper-katalogen. Cannon oppdaget også flere hundre variable stjerner og fem novaer ved å studere det enorme billedmaterialet.I 1933 opprettet hun Annie Jump Cannon Award, en pris som årlig deles ut til en kvinnelig nordamerikansk astronom for bidrag til astronomien. Det var først i 1938 Cannon ble professor i astronomi ved Harvard. To år senere pensjonerte hun seg fra Harvard-observatoriet, men hun fortsatte å forske frem til sin død året etter. Les mer i Store norske leksikon Harvard-observatoriet spektralklasser astronomi